# Οθόνη Βοήθειας

# Ηχητικό διακρότημα

Η προσομοίωση παρουσιάζει δύο ήχους που διαφέρουν λίγο μεταξύ τους στη συχνότητα. Όταν αυτοί οι δύο ήχοι παίζουν ταυτόχρονα, τότε δημιουργείται ένας σύνθετος ήχος που αποτελείται από μέγιστα και ελάχιστα που ονομάζεται διακρότημα.
Η προσομοίωση παρουσιάζει τα γραφήματα των δύο ήχων και του διακροτήματος. Δίνει έξι προεπιλεγμένες περιπτώσεις όπου σε κάθε μία, είναι καθορισμένη η συχνότητα του 1ου ήχου f1 και η συχνότητα του 2ου ήχου f2.
Το πρόγραμμα εμφανίζει τα γραφήματα του 1ου ήχου , του 2ου ήχου και του διακροτήματος που θα προκύψει από τους δύο ήχους.
Υπάρχει η δυνατότητα να ακούσεις τον ήχο 1 και τον ήχο 2 χωριστά και επίσης το ηχητικό διακρότημα που θα προκύψει από αυτούς τους δύο ήχους.
Σημείωση: Η κάρτα ήχου του υπολογιστή, η ταχύτητα του διαδικτύου, οι χαμηλές δυνατότητες του υπολογιστή και το ίδιο το πρόγραμμα ίσως αλλοιώσουν τον ήχο που παράγεται. Για αυτό τον λόγο υπάρχει η επιλογή "σίγαση" με την οποία απενεργοποιείται ο ήχος.

Στην προσομοίωση μπορείς:

- Να επιλέξεις μία περίπτωση από τις 6 προεπιλεγμένες που δίνονται.
- Να δεις τα γραφήματα των δύο ήχων χωριστά και το γράφημα του διακροτήματος των δύο ήχων.
- Να ακούσεις τους δύο ήχους χωριστά και το διακρότημα που προκύπτει από αυτούς.

Οδηγίες εκτέλεσης του εικονικού πειράματος

- Επίλεξε ένα από τα πλήκτρα "1", "2", "3", "4", "5", "6". Κάθε πλήκτρο δίνει τη συχνότητα του 1ου ήχου "f1" και τη συχνότητα του 2ου ήχου "f2" η οποία είναι λίγο διαφορετική από τη συχνότητα "f1".
- Επίλεξε το πλήκτρο "f1". Τότε παρουσιάζεται το γράφημα του ήχου 1. Αν επιλέξεις το πλήκτρο "f2" παρουσιάζεται το γράφημα του ήχου 2.
- Επίλεξε το πλήκτρο "f12". Τότε παρουσιάζεται το γράφημα του διακροτήματος που προκύπτει από τον ήχο 1 και τον ήχο 2.
- Όταν έχεις επιλεγμένο ένα από τα πλήκτρα "f1", "f2", "f12", επίλεξε το πλήκτρο "ηχείο". Τότε ακούγεται ο αντίστοιχος ήχος.
- Από τις τιμές f1 και f2, υπολόγισε τη συχνότητα και την περίοδο του διακροτήματος.
- Επίλεξε το πλήκτρο "fδ - Tδ" και επιβεβαίωσε τους υπολογισμούς σου.
  (Την περίοδο του διακροτήματος μπορείς να τη "παρατηρήσεις" και στο γράφημα του διακροτήματος).
Επανάλαβε τις προηγούμενες ενέργειες με την επιλογή ενός άλλου πλήκτρου από τα "1", "2", "3", "4", "5", "6".
- Το πλήκτρο "παύση" σταματάει την ροή των γραφημάτων και το πλήκτρο "επαναφορά" σβήνει τα γραφήματα. Και τα δύο πλήκτρα σταματούν τον ήχο που ακούγεται.

Η προσομοίωση λειτουργεί και με το πληκτρολόγιο ως εξής:

- Όταν ανοίγει η προσομοίωση, γίνεται πλοήγηση με το πλήκτρο "TAB" στην "καρτέλα συντελεστών" και στην "οθόνη βοήθειας". Τα πλήκτρα ενεργοποιούνται με το "Enter" και η πλοήγηση στις καρτέλες γίνεται ξανά με το "TAB".
- Έπειτα η πλοήγηση συνεχίζεται μόνο στην προσομοίωση ως εξής:

- Με το πλήκτρο "TAB" επιλέγεις τα πλήκτρα της προσομοίωσης ("1", "2", "3", "4", "5", "6", "f1", "f2", "f12", "παύση", "ηχείο", "σίγαση", "fδ - Tδ", "επαναφορά") και τα πλήκτρα του template ("ανανέωση", "προβολή πλήρους οθόνης").
- Τα πλήκτρα της προσομοίωσης, αφού τα επιλέξεις με το "TAB", λειτουργούν με το πλήκτρο "space" (κενό) του πληκτρολογίου.
- Τα πλήκτρα του template, αφού τα επιλέξεις με το "TAB", λειτουργούν με το πλήκτρο "space" (κενό) του πληκτρολογίου.
- Η σειρά ενεργοποίησης των πλήκτρων/αντικειμένων στην προσομοίωση είναι η εξής:
  "προβολή πλήρους οθόνης" → "1" → "2" → "3" → "4" → "5" → "6" → "f1" → "f2" → "f12" → "παύση" → "ηχείο" → "σίγαση" → "fδ - Tδ" → "επαναφορά" → "ανανέωση template" και επαναλαμβάνεται ξανά η ίδια σειρά.

# Καρτέλα Συντελεστών